John Dow Fisher Gilchrist FRSSAf (1866-1926) was 'n Skotse igtioloog, wat igtilogie as 'n wetenskaplike dissipline in Suid-Afrika gevestig het. Hy was instrumenteel in die ontwikkeling van mariene biologie in Suid-Afrika en die ontstaan van 'n wetenskaplik-gebaseerde plaaslike visvangbedryf. Gilchrist is in 1866 gebore in Anstruther, Fife, Skotland. Sy vroeë opleiding was aan Madras College, St Andrews, Skotland. Hy het aan die Universiteit van St Andrews en die Universiteit van Edinburgh studeer, en 'n Baccalaureus scientiae (BS) en 'n Magister artium (MA) verwerf. Hy is 'n beurs vir gevorderde studies en navorsing aan die Tentoonstelling van 1851 toegeken. Dit het hom in staat gestel het om voeding in mariene visse te studeer. Na verdere studies aan die Ludwig Maximilian Universiteit van München en die Universiteit van Zurich het hy sy PhD in geologie aan Jena Universiteit in 1894 verwerf. Hy het mariene biologie studeer in Napels, Monaco en die Isle of Man waarna hy lesings in dierkunde aan die Universiteit van Edinburgh aangebied het.